“Arsenal” futbol klubi muxlislari ketayotgan poyezd sigirlar podasini urib ketdi

Londonning “Arsenal” futbol klubi muxlislari ketayotgan yo‘lovchi poyezdi 2-oktabr, yakshanba kuni Piterboro shahri yaqinida sigirlar podasini urib ketdi. Bu haqda Mirror nashriga tayanib, “TASS” xabar bermoqda.

Xabarda qayd etilishicha, hodisa oqibatida 11 jonzot halok bo‘ldi. Poda egasi yana 15 sigirni topa olmayotani ta’kidlanmoqda.
Poyezd yo‘lovchilaridan hech biri jabrlanmagan.
“Arsenal” muxlislari klubning “Byornli”ga qarshi Angliya chempionati 7-tur safar o‘yiniga yo‘l olayotgandi. Ushbu o‘yinda “to‘pchilar” Loran Kosyelnining so‘nggi daqiqada kiritgan goli evaziga 1:0 hisobida zafar quchdi.
Ma’lumot uchun, “Arsenal” 16 ochko bilan turnir jadvalida uchinchi o‘rinni egallab turibdi.